

НАРЕДБА
 ЗА РЕГИСТРАЦИЯ, ОТЧЕТ, КОНТРОЛ, ПРАВИЛА НА ДВИЖЕНИЕ И ИЗИСКВАНИЯ, НА КОИТО ТРЯБВА ДА ОТГОВАРЯТ ПЪТНИТЕ ПРЕВОЗНИ СРЕДСТВА С ЖИВОТИНСКА ТЯГА НА ТЕРИТОРИЯТА НА ОБЩИНА ГРАМАДА
ГЛАВА ПЪРВА
ОБЩИ ПОЛОЖЕНИЯ
ГЛАВА ПЪРВА
ОБЩИ ПОЛОЖЕНИЯ
Чл.1. Тази наредба урежда:
1. Правилата, свързани с регистрацията и организацията на движението на пътни превозни средства/ППС/ с животинска тяга на територията на община Грамада. 
2. Правомощията на общинската администрация и други институции, свързани с осъществяването на целите и дейностите, посочени в ал.1. 
3. Реда за контрол и налагане на санкции.

Раздел I
Правила за движение на пътни превозни средства с животинска тяга

Чл.2.Водачите на ППС с животинска тяга да се движат по пътищата на община Грамада, само с ППС оборудвани съгласно изискванията на Закона за движение по пътищата и регистрирани по реда на тази Наредба. 
Чл.3.Водачите на ППС с животинска тяга могат да се движат най-плътно в дясно по платното за движение, по уличната пътна мрежа в урбанизираните територии, ако те са годни за това и ако това не пречи на другите участници в движението съгласно чл.15, ал.5 от ЗДвП (Закон за движение по пътищата).
Чл.4.Водачите на ППС с животинска тяга трябва непрекъснато да контролират и направляват животните, така че да не създават пречки и опасности за движението и да не ги оставят без надзор в обхвата на пътя съгласно чл.106 от ЗДвП.

Раздел II
Забрани и разрешения за пътни превозни средства с животинска тяга

Чл.5./1/.Забранява се:
1. Управлението на ППС с животинска тяга без:
а/. регистрационен талон на ППС с животинска тяга;
б/. регистрационна табела на ППС с животинска тяга.
2. Управлението на ППС с животинска тяга, след употреба на алкохол, наркотични вещества и други упойващи вещества;
3. Изписването или залепването на надписи или емблеми на ППС с животинска тяга с изключение на разрешените с нормативни актове;
4. Управлението на ППС с животинска тяга, което не отговаря на техническите изисквания посочени в чл.19 на Наредбата;
5. Движението на ППС с животинска тяга по забранените улици за движение, сигнализирани с необходимите пътни знаци;
6. Изхвърлянето от превозното средство на предмети или вещества, които замърсяват пътя;
7. Управлението на ППС с животинска тяга с нечетлив или закрит по какъвто и да е начин регистрационен номер;
8. Движението на ППС с животинска тяга, което не е регистрирано по реда на чл.10 от Наредбата;
9. Движението, престоя, паркирането на ППС с животинска тяга по тротоарите, парковете, алеите, детските площадки и зелените площи в населените места на община Грамада;
10. Използването на регистрационен номер, издаден за друго ППС с животинска тяга;
11. Управлението на ППС с животинска тяга от лице, което е на възраст по-малка от 12 години и е без придружител на възраст не по-малка от 16 години, съгласно чл.164 от ЗДвП;
12. Оставянето без надзор на ППС с животинска тяга в моменти на паркиране;
13. Управление на ППС с животинска тяга в изправено положение на водача;
14. Бързото движение /каране в галоп/ на ППС с животинска тяга в рамките на населените места;
15. Движението на ППС с животинска тяга създаващо опасност за другите участници в движението, граждани, имущество и др.;
16. Провеждане на състезание с ППС с животинска тяга, извън определените за целта места;
/2/. Забранява се  движението на ППС с животинска тяга по общинската улична мрежа в карето в централната част на гр. Грамада на пл. „Мико Нинов”, където съответните улици са обозначени с пътен знак за забрана В10. 
/3/. Извън случаите посочени в предходните алинеи, със заповед на кмета на община Грамада или упълномощено от него лице може да се въвеждат временни забрани за движение на ППС с животинска тяга по отделни улици или участъци от тях.

Раздел ІІІ
Ограничения за движение на пътните превозни средства с животинска тяга

Чл.6.Кметът на Общината със заповед може да въвежда ограничения за движение на пътни превозни средства с животинска тяга по пътища от общинската пътна мрежа, общински полски пътища и други пътища от местно значение, както и за определени периоди от време.
 Чл.7.Забранява се движението, паркирането, престоя и др. дейности на водача на пътно превозно средство, теглено от животинска тяга в райони с трайни насаждения, ако водачът или членове на екипажа не са собственици на имот в горепосочения район.

ГЛАВА ВТОРА
РЕГИСТРАЦИЯ НА ПЪТНИ ПРЕВОЗНИ СРЕДСТВА С ЖИВОТИНСКА ТЯГА

Раздел I
Първоначална регистрация

Чл.8.Водачите на ППС с животинска тяга могат да се движат по пътищата на община Грамада, само с пътни превозни средства, оборудвани и регистрирани съгласно настоящата наредба, съобразена с изискванията на ЗДвП. 
Чл.9./1/ ППС с животинска тяга се регистрират в община Грамада, като се подава заявление по утвърден образец /Приложение No1/ от собственика на ППС с животинска тяга до Кмета на община Грамада в деловодството на общинската администрация или кмета /кметски наместник/ на населеното място по настоящ адрес /местоживеене/ на собственика, съгласно чл.167, ал.2 т.4 от ЗДвП.
 /2/ Временно пребиваващите лица притежаващи/ползващи ППС с животинска тяга на територията на община Грамада, за повече от един месец, извършват регистрация на превозното средство по реда определен в чл. 9, ал. 1от Наредбата.
/3/ Регистрацията се извършва въз основа на:
1. Заявление за регистрация по утвърден образец /Приложение No1/;
2.Квитанция за платена сума за регистрационна табела, съгласно Наредбата за определянето и администрирането на местните такси и цени на услуги на територията на община Грамада. 
Чл.10./1/.ППС с животинска тяга се регистрират след извършен годишен преглед на пътното превозно средство, който се извършва от представител на съответното кметство/кметско наместничество/ на терен определен от кмета/кметския наместник/ на населеното място по местоживеене на заявителя, за което му се издава служебна бележка.
 /2/. Срокът за извършване на преглед е в периода от 01.04. до 30.04 на съответната година или в 30/тридесет/ дневен срок от придобиването на пътното превозно средство, подлежащо на регистрация.
Чл.11./1/ Кметът на община Грамада определя със заповед длъжностно лице, което да вписва данните за собственика и за ППС с животинска тяга в регистър на ППС придвижвани с животинска тяга по образец /Приложение No 2/ и да изготвя регистрационен талон. В регистъра се вписват всички ППС с животинска тяга, които се намират на територията на община Грамада. 
/2/ На собственика на регистрираното ППС с животинска тяга се издава регистрационен талон по образец /Приложение No 3/ и регистрационна табела по образец / Приложение No 4/. Реквизитите и копие на настоящата наредба се предоставят от длъжностното лице по чл. 11, ал.1 лично на заявителя или на негов упълномощен представител срещу подпис. 
/3/ При получаване на реквизитите по чл.11, ал.2, собственикът представя декларация по образец /приложение No 5/, че ППС с животинска тяга е приведено в съответствие с техническите изисквания на чл. 19 на настоящата наредба.
/4/ При загуба на регистрационната табела и/или регистрационния талон, собственикът на ППС с животинска тяга е длъжен, в срок до 5 работни дни, да подаде писмена декларация и заявление в информационния център на община Грамада,кметството/ кметсткото наместничество/ по настоящ адрес /местоживеене/ на собственика.
/5/ Обстоятелствата по чл.11, ал.4 се отбелязват в регистъра по чл.11, ал.1 от настоящата Наредба. 
/6/ ППС с животинска тяга се регистрира с нов регистрационен номер по реда на чл. 9 , ал. 3 при загуба на регистрационната табела, а при загуба на регистрационния талон се издава дубликат с актуализирана дата към момента на издаването му в 14 дневен срок от декларирането.

Раздел ІІ
Промяна в регистрацията на пътните превозни средства с животинска тяга

Чл.12./1/.Промяна в данните по регистрационен талон се извършва при покупко-продажба на ППС с животинска тяга или при изменение на някои от данните на собственика, които са посочени в регистрационния талон.
/2/.При промяна на собствеността на регистрираното ППС с животинска тяга, купувачът представя в община Грамада договор за прехвърляне на собствеността.
 Чл. 13./1/.При промяна на данните по регистрационен талон, в 14 дневен срок от настъпилата промяна, собственикът на превозното средство /по реда на чл.9/ представя следните документи: 
1. Писмено заявление за вписване на промяна в регистрацията на ППС с животинска тяга;
2. Регистрационен талон; 
3. Копие на договора за прехвърляне на собствеността – само при смяна на собственика на регистрирано ППС с животинска тяга;
/2/ След вписване на промяната на собственика се издава нов регистрационен талон със същия номер и актуализирана дата, към момента на вписване.
Раздел ІІІ
Прекратяване регистрацията на пътните превозни средства, теглени с животинска тяга
Чл.14. Регистрацията на ППС с животинска тяга се прекратява с писмено заявление за заличаване от регистъра, подадено от собственика в едномесечен срок от преустановяване ползването на ППС с животинска тяга.
 Чл.15.При прекратяване на регистрацията, собственикът посочва обстоятелствата, поради които се иска прекратяването, както и при спиране от движение на ППС с животинска тяга и връща регистрационния талон и табелата на ППС с животинска тяга на длъжностното лице по чл.11, ал.1 за заличаване от регистъра. Извършените разходи от собственика за издаване на регистрационния талон и табелата не се възстановяват.

Раздел ІV
Регистър на пътните превозни средства, теглени с животинска тяга

Чл.16.Регистърът съдържа пореден номер на ППС с животинска тяга, дата на регистрация, трите имена на собственика, ЕГН, постоянен и настоящ адрес, на собственика, вид на превозното средство с животинска тяга. В регистъра се отразяват и настъпилите промени в регистрацията на ППС, както и забележки, ако има такива.
 Чл.17. /1/Длъжностното лице по чл.11, ал.1, актуализира текущо регистъра и изпраща негово копие до РУ Полиция – гр. Кула в тридневен срок от извършване на регистрацията на всяко ново ППС с животинска тяга. 
/2/ Цялата документация, по регистрирането на дадено ППС с животинска тяга, се съхранява в община Грамада, в срок до 5 години след прекратяване на регистрацията на ППС с животинска тяга.
Раздел V
Технически изисквания за регистрация на пътните превозни средства, теглени с животинска тяга

Чл.18.Проверката на техническото състояние на ППС с животинска тяга се извършва: 
1.От представител на съответното кметство/кметско наместничество/ на терен, определен от кмета /кметски наместник/ на населеното място по местоживеене на заявителя, при първоначална регистрация и при промяна на собствеността на ППС с животинска тяга;
2.От служители на РУ Полиция – гр. Кула, при осъществяване на контрол по настоящата наредба. 
Чл.19.Изисквания за ППС с животинска тяга и техните водачи, при участие в движението по пътищата:
 1.Всяко ППС с ЖТ трябва да има:
 - два бели или жълти светлоотразителя отпред; 
- два червени светлоотразителя отзад;
- светлоотразителите да са разположени симетрично от двете страни на превозното средство съгласно чл. 71, ал. 1 от ЗДвП и да се поддържат винаги чисти, видими, регулирани и в изправност;
 - при движение през тъмната част на денонощието и при намалена видимост 
- отзад вляво на превозното средство, да се поставя светещо тяло /фенер/, излъчващо бяла или жълта, добре различима светлина.
2. Всяко ППС с животинска тяга да бъде оборудвано с подопашник /престилка/ за събиране на животинските екскременти/отпадъци/.
 3. Всяко животно трябва да има на челото си бял или жълт светлоотразител. 
4. На задната страна, а при необходимост – на друго подходящо видно място на ППС с животинска тяга да има поставена регистрационна табела, указваща органа който я издава, населеното място и общината, в което се издава и регистрационния номер , съответстващ на номера от регистъра. Табелата е с размери: височина – 150 мм, широчина – 250 мм, изработена от PVC материал със светлоотразително PVC фолио, цвят – основен фон бял, а на буквите черен.
5. Всяко ППС с животинска тяга не трябва да има стърчишка по-дълга от 1 м. 
6. Водачът трябва да следи регистрационната табела да е чиста и да не се закрива по какъвто и да е начин.
 7. При управлението на ППС с животинска тяга, водачът трябва да носи винаги със себе си: 
- регистрационен талон на ППС; 
- паспорт на еднокопитното животно, издаден по реда на Закона за ветеринарно-медицинската дейност. 
8. През тъмната част на денонощието водачите на ППС с животинска тяга задължително носят светлоотразителни жилетки. 
9. ППС с животинска тяга може да се управлява по пътищата, отворени за обществено ползване, от лице, което е на възраст не по-малка от 12 години, съгласно чл.164, ал.1 от ЗДвП. 
10. Водач под 12 години на ППС с животинска тяга, може да се движи по платното за движение на пътищата, отворени за обществено ползване, с придружител на възраст не по-малка от 16 години, съгласно чл.164, ал.2 от ЗДвП.
Раздел VI
Пътни превозни средства с животинска тяга с атракционна цел
Чл.20.С решение на Общински съвет гр. Грамада, по предложение на кмета на община Грамада, в срок до 30.04 на текущата година се приема броя на ППС с животинска тяга с атракционна цел за съответната календарна година.
Чл.21.Ако до 30.04 на текущата година не се приеме броя на ППС с животинска тяга с атракционна цел, остават определените бройки от предходната година. 
Чл.22.Регистрацията на ППС с животинска тяга с атракционна цел се извършва по реда на глава втора от настоящата наредба.
Чл.23.Периода за движение на ППС с животинска тяга с атракционна цел се разрешава в периода от 01.05. до 10.10 на всяка календарна година.

ГЛАВА ТРЕТА
КОНТРОЛ И САНКЦИИ
Раздел І
Контрол
 Чл.24./1/.Контролът по спазване разпоредбите на настоящата наредба се възлага на длъжностни лица, определени със заповед на Кмета на община Грамада и на служителите на РУ Полиция – гр. Кула. 
/2/. Нарушенията на наредбата се установяват с актове за установяване на административно нарушение, съставени от длъжностните лица, определени от Кмета на община Грамада и на служителите на РУ Полиция – гр. Кула. 
/3/.Въз основа на съставените актове за установяване на административно нарушение кметът на община Грамада или упълномощен от него заместник-кмет издава наказателните постановления.
 /4/.Установяването на нарушенията, издаването, обжалването и изпълнението на наказателните постановления се извършва по реда на Закона за административните нарушения и наказания (ЗАНН).

Раздел ІІ
Административно наказателни разпоредби

Чл.25./1/.За маловажни случаи на административни нарушения, установени при извършването им, контролните органи могат да налагат на местонарушението глоби в размер от 10 лева до 50 лева. За наложената глоба се издава фиш, който съдържа данни за самоличността на контролния орган и на нарушителя, мястото и времето на нарушението, нарушените разпоредби и размера на глобата. Фишът се подписва от контролния орган и от нарушителя, че е съгласен да плати глобата, и се изпраща на финансовия орган на съответната общинска администрация за изпълнение. На нарушителя се дава препис, за да може да заплати доброволно глобата. 
/2/.Ако нарушителят оспори нарушението или откаже да плати глобата, за нарушението се съставя акт съгласно разпоредбите на този раздел.
 Чл.26.Лицата, извършили или допуснали нарушението, се наказват с глоба в размер на 20 лева в случаите: 
1. При липса на:
 - регистрационен талон на ППС с животинска тяга;
- регистрационна табела на ППС с животинска тяга;
- паспорта на еднокопитното животно, издаден по реда на Закона за ветеринарно-медицинската дейност.;
- светлоотразители;
- светлоотразителна жилетка;
- светещо тяло;
- подопашник /престилка/ за събиране на животинските екскременти/отпадъци/.
 2. Водач на ППС с животинска тяга, който използва регистрационен талон в който не е отразена извършена покупко-продажба или настъпила друга промяна на първоначалните данните вписани в регистрационния талон /за превозното средство и собственика/, по реда на чл.13от настоящата наредба. 
3. Собственик на ППС с животинска тяга, който не извърши прекратяване на регистрацията, в едномесечен срок от преустановяване ползването на превозното средство.
Чл.27.Наказва се с глоба от 20.00 лв. водач, който управлява ППС с животинска тяга , след употреба на алкохол, наркотични или други упойващи вещества.
 Чл.28.Наказва се с глоба от 30 лв. водач на ППС с животинска тяга, който: 
1. управлява ППС с животинска тяга, което не отговаря на техническите изисквания съгласно чл.19 от настоящата наредба; 
2. управлява ППС с животинска тяга по забранените улици за движение, сигнализирани с необходимите пътни знаци; 
3. изхвърля от превозно средство предмети или вещества, които замърсяват пътя.
 Чл. 29.Наказва се с глоба от 20 лв. водач на ППС с животинска тяга, който управлява превозно средство с нечетлив или закрит по какъвто и да е начин регистрационен номер. 
Чл.30./1/. Наказва се с глоба от 100 лв. водачът на ППС с животинска тяга, което не е регистрирано;
 /2/.Наказва се с глоба от 50 лв. до 200 лв. водачът извършил движение, престой или паркиране на ППС с животинска тяга по тротоарите, парковете, алеите, детските площадки и зелените площи в населените места на общината.
Чл.31.Наказва се с глоба от 20 лв. водач, който използва регистрационен номер, издаден на друго ППС с животинска тяга.
Чл.32.За нарушение на тази наредба, за което не е предвидено друго наказание, виновните се наказват с глоба от 20 лв. 
Чл.33.При повторно нарушение на наредбата се налагат глоби в размер от 50.00 до 300.00 лв. 
Чл.34.Глобите, събирани при констатиране на нарушения във връзка с контрола, постъпват в бюджета на Общината.
Чл.35.За осигуряване на безопасността на движението по пътищата и за преустановяване на административните нарушения се прилагат следните принудителни административни мерки:
 /1/. ППС с животинска тяга се задържа временно от кметовете/кметските наместници  на населените места и длъжностни лица от Общинска администрация -Грамада, упълномощени със заповед на кмета на общината, когато: 
1. не е регистрирано; 
2. водачът му има глоба, незаплатена в едномесечния срок за доброволно заплащане за нарушения по настоящата наредба. 
/2/.ППС с животинска тяга, задържано по предходната ал.1, се освобождава, след като собственикът: 
1. извърши регистрация на ППС с животинска тяга по реда на чл.9 на наредбата;
 2. заплати наложените по настоящата наредба глоби.
 /3/.След влизане в сила на наказателното постановление, съгласно чл.64 от ЗАНН, собственикът на задържаното ППС е длъжен да предприеме законосъобразни действия по предходната ал. 2 за освобождаването му в срок до 30 дни, считано от датата на влизане на наказателното постановление в сила.
/4/.След изтичане на срока по чл.35, ал.3, ако не са предприети действия по освобождаването на ППС с животинска тяга от страна на неговия собственик, със заповед на кмета на Общината, задържаното ППС с животинска тяга, се предава на лицензиран пункт за търговска дейност с отпадъци от черни и цветни метали. Получената сума се внася по сметка на община Грамада. Ежегодно в края на всяка календарна година средствата постъпили по тази сметка се използват само и единствено за благотворителни цели. 
/5/.Редът и мястото за временно задържане на ППС с животинска тяга се определят със заповед на кмета на Общината.
Чл. 36. /1/.Административно-наказателната отговорност е лична.
/2/.За административни нарушения, извършени при осъществяване дейността на предприятия, учреждения и организации, отговарят работниците и служителите, които са ги извършили, както и ръководителите, които са наредили или допуснали да бъдат извършени.
 Чл.37./1/.Административно-наказателно отговорни са пълнолетните лица, навършили 18 години, които са извършили административни нарушения в състояние на вменяемост. 
/2/.Административно-наказателно отговорни са и непълнолетните, които са навършили 16 години, но не са навършили 18 години, когато са могли да разбират свойството и значението на извършеното нарушение и да ръководят постъпките си. 
/3/.За административни нарушения, извършени от малолетни, непълнолетни на възраст от 14 до 16 години и поставени под пълно запрещение, отговарят съответно родителите, попечителите или настойниците, които съзнателно са допуснали извършването им. 
Чл.38.Съставянето на актовете за установяване на административни нарушения, издаването, обжалването и изпълнението на наказателните постановления се извършва по реда на Закона за административните нарушения и наказания. 
Чл.39.Актове за установяване на нарушенията се съставят от кметове/кметските наместници  на населени места и длъжностни лица от Общинска администрация, упълномощени със заповед на кмета на Общината.
 Чл.40.Наказателните постановления се издават от кмета на община Грамада, въз основа на акт, съставен от посочените в чл.24, ал. 2 длъжностни лица. 
Чл.41.Наложеното наказание се заплаща доброволно в едномесечен срок от влизането в сила на наказателното постановление, съдебното решение или определение на съда при обжалване. 
Чл.42. /1/.За осигуряване на обществения ред и сигурност на територията на община Грамада, органите на РУ Полиция – гр. Кула или длъжностните лица от Общинската администрация, упълномощени от кмета на община Грамада, могат да дават задължителни предписания на нарушителите на разпоредбите на настоящата наредба. 
/2/.В задължителните предписания по предходната алинея, органите на РУ Полиция - гр. Кула или длъжностните лица от Общинската администрация, упълномощени от кмета на община Грамада, посочват мерките и сроковете, в които следва да се изпълнят.

ДОПЪЛНИТЕЛНИ РАЗПОРЕДБИ

По смисъла на тази наредба:
 § 1. "Пътно превозно средство с животинска тяга" е съоръжение, придвижващо се по пътя на колела и използвано за превозване на хора или товари, теглено от коне, магарета, мулета, катъри, волове и др. 
§ 2. "Регистрация" е административно разрешение за превозното средство да участва в пътното движение, включващо идентификацията на превозното средство и издаването на табели с регистрационен номер. 
 § 3. "Първоначална регистрация" е регистрирането на превозното средство, теглено с животинска тяга, което до сега не е било регистрирано и не се е водело на отчет в общинска администрация Грамада. 
§ 4. "Регистрационния талон" е документ, издаден от кмета на община Грамада, който удостоверява регистрацията на превозното средство. 
 § 5. "Стърчишка" - метален елемент или дълго дърво, което стърчи назад от пътното превозно средство.
 § 6. ППС с животинска тяга могат да бъдат:
а/. „Каляска“ –голяма затворена кола, с твърд покрив и четири колела в която са впрегнати два или повече коня. Управлявана е от кочияш, който седи отпред на висока седалка. Има врати от двете страни, а отвътре две седалки една срещу друга.
б/. „Файтон“ – пътно превозно средство, състоящо се от 4 големи колела и сравнително малко тяло с подвижен покрив, теглено от два впрегатни коня. 
в/. „Каручка“ - пътно превозно средство, състоящо се от 4 колела, открита дървена каросерия и задвижвано от един животински впряг – обикновено кон ,магаре или вол. 
§ 7. В 14 - дневен срок от влизане в сила на наредбата, кметът на Общината определя длъжностно лице по чл. 11, ал. 1, което да извършва необходимото за регистрацията на ППС с животинска тяга.
 § 8. В тримесечен срок от влизане в сила на настоящата Наредба, кметът на община Грамада издава заповед, в която посочва реда и мястото за временно задържане на ППС с животинска тяга.

ЗАКЛЮЧИТЕЛНИ РАЗПОРЕДБИ
§ 9. Настоящата наредба е приета с Решение ................... на Общински съвет – Грамада и се издава на основание чл.76, ал.3 от Административнопроцесуалния кодекс, чл. 167, ал. 2, т. 4 от Закона за движението по пътищата и чл. 21, ал.2 от Закона за местно самоуправление и местна администрация. 
§ 10. Наредбата може да бъде изменяна, допълвана или отменяна с Решение на Общинския съвет.
§ 11. Разпоредбите на тази Наредба се прилагат, доколкото не противоречат на нормативни актове с по-висока юридическа сила.
§ 12. Сроковете за 2020г. по чл.10, ал.2, чл.20 и чл.21 от тази Наредба се считат до 31.12.2020 г.
                                                      
 ПРЕДСЕДАТЕЛ ОБС:
 /  Огнян Георгиев /

Приложение No1
 към чл. 9, ал.3 от Наредбата за регистрация, отчет, контролправила на движение и изисквания,на които трябва да отговарятпътните превозни средства с животинска тяга на територията на община Грамада

 ДО КМЕТА НА
 ОБЩИНА ГРАМАДА


З А Я В Л Е Н И Е
за регистрация на пътни превозни средства/ППС/с животинска тяга съгласно чл.167, ал.2, т.4 от Закона за движение по пътищата

от.................................................................................................................................................../ име, презиме, фамилия на собственика на превозното средство /ЕГН......................................,л.к. No........................., изд. от...................................,с постоянен адрес наместоживеене гр./с..................................................,община Грамада,ул............................................................................No.......тел:.....................................................

УВАЖАЕМИ ГОСПОДИН КМЕТ,

Притежавам ППСс животинска тяга вид: ............................................................./                                                  конска, магарешка, волска каруца, платформа и др./

Желая, посоченото ППС с животинска тяга да бъде регистрирано и вписано в регистъра на ППС с животинска тяга на община Грамада.

Известни са ми изискванията на чл.71, ал.1 от Закона за движение по пътищата и чл.15 от Правилника за прилагане на Закона за движение по пътищата, касаещи оборудването на ППС с животинска тяга и изискванията за регистрация, отчет, контрол, правила на движение и изисквания, на които трябва да отговарят пътните превозни средства с животинска тяга, определени в Наредбата за регистрация, отчет, контрол, правила на движение и изисквания, на които трябва да отговарят пътните превозни средства с животинска тягана територията на община Грамада.

Притежаваното от мен превозно средство е с размери:
-Разстояние между осите на колелата.....................................
 -Вътрешно разстояние между колелата...................................
-Дължина и ширина на дъното на каросерията..........................
Превозното средств о се използва за:.........................................................../извършват дейност и услуги, вид на превозваните товари/Превозното средство придобито, като е закупено /дадено безвъзмездно/ през....................г. от ..................................................................................................................................................................................................................................................................................................            /име, презиме, фамилия и адрес на предишния собственик на ППС/

Заявявам желанието си да бъде регистрирано притежаваното от мен ППС с животинска тяга и да получа регистрационна табела, регистрационен талон и талон за технически прегледи.

Прилагам:
1.Квитанция за платена административна такса в размер на........................лв.

2.Служебна бележка от Кмета на ................................................ за извършен годишен преглед на ППС с животинска тяга.

Дата:.....................                                                  ..............................................................                                                                 гр./с......................                                                    /подпис на собственика на ППС/

























Приложение No2
 към чл. 11, ал.1 от Наредбата за регистрация, отчет, контрол правила на движение и изисквания,на които трябва да отговарят пътните превозни средства с животинска тяга на територията на община Грамада

РЕГИСТЪР НА ПЪТНИТЕ ПРЕВОЗНИ СРЕДСТВА, ПРИДВИЖВАНИ С ЖИВОТИНСКА ТЯГА

	Рег. №
	Дата на регистрация
	Име, презиме, фамилия
	ЕГН
	Адрес на собственика
	Вид на пътното превозно средство /платформа, каруца-конска, магарешкаволска и др./
	Промени в регистрацията /промяна на собственост, смяна на адрес и др./
	Забележка

	1
	2
	3
	4
	5
	6
	7
	8

	
	
	
	
	
	
	
	

	
	
	
	
	
	
	
	

	
	
	
	
	
	
	
	

	
	
	
	
	
	
	
	

	
	
	
	
	
	
	
	

	
	
	
	
	
	
	
	

	
	
	
	
	
	
	
	

	
	
	
	
	
	
	
	

	
	
	
	
	
	
	
	

	
	
	
	
	
	
	
	

	
	
	
	
	
	
	
	

	
	
	
	
	
	
	
	

	
	
	
	
	
	
	
	

	
	
	
	
	
	
	
	

	
	
	
	
	
	
	
	

	
	
	
	
	
	
	
	

	
	
	
	
	
	
	
	

	
	
	
	
	
	
	
	

	
	
	
	
	
	
	
	

	
	
	
	
	
	
	
	







Приложение No3
към чл. 11, ал.2 от Наредбата за регистрация, отчет, контро лправила на движение и изисквания,на които трябва да отговарят пътните превозни средства с животинска тяга на територията на община Грамада

РЕГИСТРАЦИОНЕН ТАЛОННА ПЪТНО ПРЕВОЗНО СРЕДСТВО С ЖИВОТИНСКА ТЯГА

лице на талона                                     гръб на талона

	
ОБЩИНА ГРАМАДА

Населено място:............................

Регистрационен талон на пътно превозно средство с животинска тяга

Регистрационен No.........../......20.....г.
	
	Вид на ППС:..................................................................................................... /конска, магарешка, волска или друга каруца/

Собственик:........................................................................................................... /собствено, бащино и фамилно име/Адрес:гр./с./...........................................ул..........................................No...................

Извършил регистрацията.................................................................................... /собствено и фамилно име/............................................................
           /подпис и печат/















Приложение No4
към чл. 11, ал.2 от Наредбата за регистрация, отчет, контрол правила на движение и изисквания,на които трябва да отговарят пътните превозни средства с животинска тяга на територията на община Грамада


РЕГИСТРАЦИОННА ТАБЕЛАНА ПЪТНО ПРЕВОЗНО СРЕДСТВО С ЖИВОТИНСКА ТЯГА

	


ОБЩИНА ГРАМАДА

100















Приложение No5 
към чл. 11, ал.3 от Наредбата за регистрация, отчет, контролправила на движение и изисквания,на които трябва да отговарятпътните превозни средства с животинска тяга на територията на община Грамада

 ДО КМЕТА НА
 ОБЩИНА ГРАМАДА

Д Е К Л А Р А Ц И Я

по чл.11, ал.3 от Наредбата за регистрация, отчет, контрол, правила на движение и изисквания, на които трябва да отговарят пътните превозни средства с животинска тяга на територията на община Грамада

от.................................................................................................................................................../ име, презиме, фамилия на собственика на превозното средство /ЕГН......................................, л.к. No........................., изд. от...................................,с постоянен адрес наместоживеене гр./с..................................................,община Грамада,ул............................................................................No.......тел:.............................

Д Е К Л А Р И Р А М, Ч Е

А. Регистрираното под No...................................... от гр./с................................... ППС с животинска тяга:.......................................................................................................... / конска, магарешка, волска каруца, платформа и др./е оборудвано съгласно изискванията начл.19 от Наредбата, а именно:
1. Има монтирани два бели или жълти светлоотразителя отпред и два червени светлоотразителя отзад. Светлоотразителите да са разположени симетрично от двете страни на превозното средство съгласно чл. 71, ал. 1 от ЗДвП и да се поддържат винаги чисти, видими, регулирани и в изправност; 
2. Отзад вляво н а превозното средство, е поставеносветещо тяло /фенер/, излъчващо бяла или жълта добре различима светлина;
3. ППС с животинскатяга е оборудвано с подопашник /престилка/ за събиране на животинските екскременти/отпадъци/. 
4. Животно има на челото си бял/жълт светлоотразител.
 5. ППС с животинска има стърчишка, която излиза не повечеот 1 м. зад превозното средство.
6. Водачът на ППС с животинска тяга има светлоотразителна жилетка за движение през нощта и при намалена видимост. 
Б. Получената от общината регистрационна табела,ще поставя на задната част на ППС с животинска тяга и ще следя да е чиста и да не се закрива по какъвто и да е начин.
В. Известно ми е, че при промяна на собствеността на ППС, смяна на адрес и др. съм длъжен да подам заявление за промяна вданните на регистрационния талон в 14 – дневен срок от настъпилата промяна, а при спиране от движение на ППС да върна табелата и регистрационния талон в общинатав едномесечен срок.

Известно ми е, че за неверни данни нося наказателна отговорност по чл.313 от Наказателния кодекс.

Дата:.....................                                                ......................................................
гр./с......................                                               /подпис на собственика на ППС/




